b'\n_START_ARTICLE_\nAnton Cizelj\n_START_SECTION_\n\xc5\xbdivljenje in delo\n_START_PARAGRAPH_\nV letih 1911\xe2\x88\x921914 je na Dunaju \xc5\xa1tudiral medicino, 1920 diplomiral v Innsbrucku ter 1925 opravil ginekolo\xc5\xa1ko-porodni\xc5\xa1ko specializacijo ter se kot zdravnik zaposlil v Trbovljah, kjer je do okupacije 1941 vodil novo bolni\xc5\xa1nico. Leta 1941 je bil izgnan v \xc4\x8ca\xc4\x8dak (Srbija). Po nekaj mesecih se je vrnil in bil od 1941 do 1943 zdravnik krajevne bratovske skladnice v Ko\xc4\x8devju, ter od 1944 do 1945 vodja civilne bolni\xc5\xa1nice za novome\xc5\xa1ko okro\xc5\xbeje na osvobojenem ozemlju pri Kani\xc5\xbearici. Po osvoboditvi je bil med drugim vodja Republi\xc5\xa1kega zavoda za socialno zavarovanje v Ljubljani in sodeloval zlasti pri delu invalidsko-pokojninskih komisij.'